Koko maailma pysähtyi vuonna 25.6.2009, kun uutinen popin legenda Michael Jacksonin kuolemasta 50-vuotiaana levisi uutisiin.
Supertähti jätti musiikkinsa lisäksi jälkeensä kolme lasta: tyttären Paris sekä pojat Blanket ja Prince.
Tänä päivänä Paris on jo melkein 23-vuotias ja onkin nyt lähtenyt seuraamaan kuuluisan isänsä jalanjälkiä.
Hän oli legenda, joka loihti kerta toisensa jälkeen ikimuistoisen show'n.
Useat sukupolvet ovat kasvaneet aikuisiksi Michael Jacksonin musiikin sekä tanssien kanssa ja juuri siksi popikoni elää keskuudessamme ikuisesti.
Hänestä tuli jo eläessään legenda, joka inspiroi yhä uusia artisteja sekä tanssijoita ympäri maailman vielä vuosia kuolemansa jälkeenkin. Miettikää nyt vaikka moonwalkia.
Musiikki-ikonin ja poptähteyden lisäksi Jackson oli kuitenkin myös isä kolmelle lapselle.
Kahden vanhimman lapsen äiti on ollut julkisuudessa tiedetty asia jo pitkään: hän on Debbie Rowe – Jacksonin toinen vaimo.
Kiista isyydestä
On kuitenkin olemassa lukuisia kiistoja sekä eriäviä mielipiteitä siitä, onko Michael lasten oikea biologinen isä.
Jackson väitti viimeiseen asti olevansa, mutta vain neljä vuotta sitten hänen henkilääkärinään tunnettu Conrad Murray ilmoitti tietävänsä, kuka lasten oikea isä oli.
– Jos he tulevat luokseni jonain päivänä aikuisina ja ovat valmiita kuulemaan totuuden, niin silloin voimme keskustella asiasta ja kerron heille kaiken, mitä he haluavat. Mutta en aio kirjoittaa siitä kirjaa tai kertoa sitä teille. Tiedän kuitenkin vastauksen, Murray totesi Daily Mailin mukaan.
Samainen lääkäri Murray tuomittiin myöhemmin syylliseksi Michael Jacksonin kuolemaan. Hän oli se, joka määräsi artistille tappavan annostuksen rauhoittavia lääkkeitä. Murray sai asiasta tuomion ja istui lopulta kaksi vuotta vankilassa.
Huolimatta siitä, ettei lasten biologisen isän henkilöllisyydestä ole 100% varmaa tietoa, niin varmaa on kutienkin se, että lapset olivat Jacksonille todella tärkeitä.
Michael Jacksonin kolme lasta
Jacksonin ainoa tytär, Paris, syntyi 3.4.1998.
Popikoni oli jo tuossa vaiheessa saanut yhden lapsen vuotta aiemmin, joten Prince-poika sai nyt pikkusiskon itselleen.
Kolme vuotta myöhemmin perhe kasvoi vielä pikkuveljellä nimeltä Blanket.
Vaikka Jackson tekikin parhaansa antaakseen lapsille normaalin nuoruuden, niin he ovat joutuneet olemaan esillä kohdevaloissa pienestä saakka.
Paris on kuitenkin lapsista se, joka on perinyt eniten lahjoja sekä luonteenpiirteitä isältä, mikäli hänen veljeään Princeä on uskominen.
– Ihmisenä hän on käytännössä ihan kuin isä. Ainoa asia, joka erottaa heidät, on ikä ja sukupuoli, Prince totesi Rolling Stone –lehdelle.
– Hän (Paris) on aivan kuin isä, niin hyvässä kuin pahassa. Hän on todella intohimoinen ja voi myös olla todella tunteikas siinäkin mielessä, että tunteet voivat välillä haitata hänen valintojaan.
Paris seuraa isänsä jalanjäljissä
Se ei kuitenkaan ole ainoa asia, jossa Paris on tullut isäänsä Michael Jacksoniin.
Isänsä jalanjäljissä seuraten Paris on lapsista ainoa, joka on valinnut tehdä uransa musiikin parissa.
Hänen sosiaalisen median kanavissaan voi seurata nuoren naisen askeleita uralla sekä kuunnella esimerkiksi tuoreen "Eyelids" -kappaleen.
Hänellä on vyöllään jo useita hittejä ja vaikka musiikki ei ehkä olekaan ihan samanlaista kuin isä-Jacksonilla, niin myös Paris on saanut osakseen valtavan määrän arvostusta taitojensa takia.
Paris kertoo isän sanoista
Viime vuosina Paris on puhunut varsin avoimesti omasta seksuaalisesta suuntautumisestaan sekä siitä, että hän on tapaillut sekä miehiä että naisia.
Vaikka Paris oli vasta lapsi isänsä kuollessa, niin hän on kertonut isän tienneen tyttären seksuaalisesta suuntautumisesta.
– Luulen hänen tunteneen sen energian ja hän kiusasi minua samalla tavalla kuin veljiäni tyyliin: "Noh, onkos sinulla jo tyttöystävä?" Jos vaikkapa tuijotin pitkään lehdessä olleen naisen kuvaa, Paris kertoo "Unfiltered: Paris Jackson and Gabriel Glenn" -sarjassa, jota hän julkaisee Facebookissa poikaystävänsä kanssa.
Puhuu suuresta surusta
Michael Jacksonin kuolemasta tulee kuluneeksi tänä vuonna 12 vuotta, mutta ei ole epäilystäkään siitä, etteikö isän ura ja elämä inspiroisi ja motivoisi Parisia edelleen.
– Ihmiset sanovat aina, että "aika parantaa haavat". Mutta ei niin tapahdu. Sitä vain tottuu siihen. Minä elän elämääni ajatellen, "Okei, olen menettänyt yhden tärkeimmistä asioista elämässäni." Joten kun nyt elämässäni tapahtuu jotain ikävää, niin ajattelen, ettei se voi ainakaan olla yhtä paha asia kuin se, mitä olen jo kokenut. Niinpä pystyn käsittelemään sitä, hän totesi aikoinaan TooFab -sivustolle.
Upeaa, että Paris on päättänyt seurata isänsä jalanjäljissä. Laita peukkua ja jaa tätä, jos sinäkin pidit Michael Jacksonin musiikista.
Isä olisi taatusti ylpeä tyttärestään!